Diari Oficial de la Generalitat Valenciana


Sumari del DOGV 8555, del 24-05-2019 (2019/5208)

RESOLUCIÓ de 17 de maig de 2019, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la inscripció en el Registre de Fundacions de la Comunitat Valenciana de diverses entitats.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8555

Data del DOGV
:   24-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5208


Data del document
:   17-05-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 17 de maig de 2019, del Protectorat de Fundacions de la Generalitat, per la qual es fa públic l'extracte de diverses resolucions del secretari autonòmic de Justícia, Administració Pública, Reformes Democràtiques i Llibertats Públiques, relatives a la inscripció en el Registre de Fundacions de la Comunitat Valenciana de diverses entitats. [2019/5208]  
  
La Secretaria Autonòmica de Justícia, Administració Pública, Reformes Democràtiques i Llibertats Públiques ha dictat les resolucions següents:  
  
- Resolució de data 7 de gener de 2019, del secretari autonòmic de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació de la Comunitat Valenciana Família Costa i Costa de Pedreguer, amb el número 229A, i classificar-la amb caràcter cultural, sota la tutela del Protectorat que exerceix la Generalitat. El seu domicili radicarà a Pedreguer (Alacant), a l'avinguda de Jaume I, número 3.  
Fins i activitats:  
«1. La Fundació té com a objecte promoure tot tipus d'activitats que servisquen per a conservar i donar a conéixer el patrimoni cultural.  
2. Per al compliment d'aquests fins, la Fundació podrà desenvolupar totes les accions de caràcter cultural, educatiu o d'una altra índole que tinguen relació amb aquests.  
3. A manera exemplificativa, però no exhaustiva, la Fundació podrà:  
e) Realitzar simposis, seminaris, cursos, concerts, exposicions, conferències, debats, tertúlies, cine fòrums, etc.  
f) Atorgar beques d'investigació o estudi, convocar concursos, concedir premis relacionats amb els fins fundacionals.  
g) Editar o difondre per qualsevol plataforma o canal de distribució física, o per internet treballs, estudis i informes relacionats amb els fins fundacionals.  
h) Organitzar qualsevol altre tipus d'actuacions divulgatives i/o formatives o educatives.  
4. També podrà participar en projectes de tot tipus, públics o privats, els fins dels quals resulten coincidents amb els de la Fundació o en allò que es considere que els fins perseguits per la Fundació poden beneficiar-se de manera directa.»  
Beneficiaris:  
«1. Seran potencials beneficiaris de la Fundació, qualssevol persones naturals o jurídiques.  
2. La Fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que reunisquen les condicions que es determinen i que el Patronat considere que són legítims creditors d'aquests beneficis, d'acord amb les bases, normes o regles que s'establisquen a aquest efecte.  
3. Ningú podrà al·legar davant la Fundació dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de data 26 d'abril de 2019, del secretari autonòmic de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundación Kounactiva de la Comunitat Valenciana, amb el número 123C, i classificar-la com de promoció de l'acció social, sota la tutela del Protectorat que exerceix la Generalitat. El seu domicili radicarà a Benicàssim (Castelló), avinguda de Ferrandis Salvador número 316 (12806).  
Fins i activitats:  
«Desenvolupament i foment de la cultura, ciència, esport, educació, investigació científica, economia, mobilitat d'estudiants i investigadors, treball, inserció social, emprenedoria i formació professional.  
La cooperació per al desenvolupament. Assistència social i inclusió social.  
Per a la consecució dels fins mencionats en l'article anterior, la Fundació realitzarà les activitats següents:  
Realització de conferències, estudis, estades esportives i tallers, i tot tipus de treball encaminat a aqueixos fins fundacionals.»  
Beneficiaris:  
«1. Els fins fundacionals de la Fundació es dirigeixen amb caràcter genèric a les col·lectivitats de persones següents:  
Estudiants, investigadors, esportistes, artistes, científics, emprenedors i desocupats.  
2. El Patronat, a l'hora de determinar els beneficiaris de l'activitat de la Fundació, actuarà amb criteris d'imparcialitat i no-discriminació.»  
  
  
- Resolució de data 25 de març de 2019, del secretari autonòmic de Justícia, Administració Pública, Reformes Democràtiques i Llibertats Públiques de la Conselleria de Justícia, Administració Pública, Reformes Democràtiques i Llibertats Públiques, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Francisco Brines de la Comunitat Valenciana, amb el número 623V, i classificar-la amb caràcter cultural, sota la tutela del Protectorat que exerceix la Generalitat. El seu domicili radicarà a Oliva (València), partida de l'Elca, s/n, (46519).  
Fins i activitats:  
«La Fundació té com a objecte instituir el Premi de Poesia Francisco Brines; el foment de l'estudi i la difusió de la poesia en general, i de l'obra i de la personalitat literària de Francisco Brines en particular; preservar el legat de Francisco Brines, que inclou el seu arxiu personal, la seua biblioteca, la casa i finca de l'Elca, seu de la Fundació i residència de Francisco Brines mentre visca. També podrà promoure i participar en el foment i la difusió de qualssevol altres manifestacions culturals, relacionades directament o indirectament amb la figura de Francisco Brines. Correspon al Patronat de la Fundació determinar la manera en què s'hauran de complir els fins enumerats.  
Per a l'execució dels fins a què fa referència el paràgraf anterior, la Fundació podrà acordar la concessió d'ajudes econòmiques en la forma i quantia que considere adequades, i destinar a aquest efecte els rendiments del seu patrimoni o les possibles ajudes que reba per a aquest fi. Les prestacions de la Fundació s'hauran d'atorgar de manera no lucrativa, ja que és pressupòsit de legalitat de qualsevol fundació el seu caràcter d'organització sense ànim de lucre.  
En particular, podrà concedir ajudes econòmiques per a l'elaboració de tesis doctorals i estudis d'investigació, publicació d'estudis i treball, traduccions, celebració de cursos, congressos, conferències i, en general, per a qualssevol altres activitats que tinguen com a objecte el compliment dels fins fundacionals.  
La Fundació podrà promoure i participar, amb la seua ajuda i/o assessorament, en publicacions, produccions, produccions teatrals, cinematogràfiques, musicals, i també qualsevol altra forma d'expressió audiovisual, sempre que les activitats esmentades guarden relació amb els fins fundacionals.  
Per complir amb la finalitat d'assegurar el bon estat de la casa de l'Elca, seu de la Fundació, és voluntat de Francisco Brines Bañó que Víctor Alcívar Alberca Bravo siga el responsable del seu manteniment amb el càrrec del cap de manteniment, amb un sou conforme i a càrrec de la Fundació, i residisca de manera vitalícia Víctor Alcívar Alberca Bravo a Elca, en la casa annexa denominada «dels casers».  
Beneficiaris:  
«Per als fins de la Fundació es posaran a disposició dels estudiosos interessats els manuscrits, notes, apunts, correspondència, etc. i tots altres elements referits a l'obra de Francisco Brines que formen part de la dotació fundacional.  
La Fundació promourà o procedirà directament, en cas que ho considere convenient i després de l'autorització prèvia dels òrgans de govern d'aquesta, a l'edició i reedició de les obres literàries escrites per Francisco Brines, i també a les referides a ell i a la seua obra escrites per altres autors, i els drets de propietat intel·lectual (drets d'autor, etc.) correspondran a la Fundació Francisco Brines, pel que fa a les obres escrites pel dit autor, i per a la resta de publicacions caldrà ajustar-se al que es disposa en la Llei de propietat intel·lectual. L'autorització per a l'edició i reedició de les obres literàries del seu causant han de correspondre a aquesta, i correspondre-li, així mateix, l'especificació de les condicions d'edició.  
La Fundació podrà crear altres entitats o institucions o participar, si és el cas, en les que ja estigueren creades, sempre que els fins propis de les dites entitats o institucions coincidisquen amb els fins fundacionals o bé coadjuven al seu millor compliment.  
En tot cas, la designació de les persones i entitats beneficiàries serà feta discrecionalment pels òrgans de govern de la Fundació, en la forma prevista en els presents estatuts, atenent sempre criteris d'imparcialitat, objectivitat i no-discriminació de les persones o entitats que reunisquen les condicions expressades anteriorment i que el patronat estime que en són legítimes creditores, d'acord amb les bases, normes o regles que establisca a aquest efecte.  
  
Ningú podrà al·legar davant la Fundació dret preferent a gaudir dels seus beneficis, ni imposar la seua atribució a persona o entitat determinada.»  
  
Cosa que es fa pública per complir el que s'ha disposat en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «fer publicitat de l'existència i les activitats de les fundacions», així com per observar-se la concurrència d'interés públic que siguen conegudes en general.  
  
València, 17 de maig de 2019.- La consellera de Justícia, Administració Pública, Reformes Democràtiques i Llibertats Públiques, p. d. c. (R 03.10.2017; DOGV 8146, 10.10.2017), el secretari autonòmic de Justícia, Administració Pública, Reformes Democràtiques i Llibertats Públiques: Ferran Puchades Vila.